เทรนต์ อเล็กซานเดอร์-อาร์โนลด์

เทรนต์ อเล็กซานเดอร์-อาร์โนลด์ (เกิด 7 ตุลาคม ค.ศ. 1998) เป็นนักฟุตบอลอาชีพชาวอังกฤษ ปัจจุบันเล่นในตำแหน่งแบ็กขวาและกองกลางให้กับเรอัลมาดริด และทีมชาติอังกฤษ
ระดับสโมสร.
ทีมเยาวชน.
อาร์โนลด์ได้เข้าร่วมศูนย์ฝึกเยาวชนของสโมสรลิเวอร์พูลเมื่อ ค.ศ. 2004 (พ.ศ. 2547) ขณะอายุ 6 ปีจนกระทั่งได้เป็นกัปตันทีมชุดอายุไม่เกิน 16 ปี และชุดอายุไม่เกิน 18 ปี ก่อนจะได้รับสัญญาการเป็นนักฟุตบอลอาชีพในเวลาต่อมา ในวันที่ 1 เมษายน ค.ศ. 2017 อาร์โนลด์ได้ถูกเปลี่ยนตัวลงมาแทน ฟีลีปี โกชิญญู ในนัดที่ ลิเวอร์พูล เปิดสนามแอนฟิลด์เอาชนะเพื่อนบ้านเอฟเวอร์ตัน 3-1 และเกือบทำประตูได้ในนาทีที่ 77 โดยเอ็มเร จัน เติมขึ้นมาทางขวาก่อนตบเข้ากลางให้ เทรนต์ อเล็กซานเดอร์-อาร์โนลด์ ได้ยิงด้วยขวา บอลพุ่งเข้ากรอบแต่ โจเอล โรเบลส ผู้รักษาประตูเอฟเวอร์ตันบินปัดเอาไว้ได้
ทีมชุดใหญ่.
ฤดูกาล 2017-18.
ในวันที่ 7 กรกฎาคม ค.ศ. 2017 อาร์โนลด์ตัดสินใจต่อสัญญาระยะยาวกับสโมสรลิเวอร์พูล ต่อมาในวันที่ 15 สิงหาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบเพลย์ออฟ อาร์โนลด์ลงเล่นนัดแรกในบอลยุโรปและทำประตูแรกในสีเสื้อของลิเวอร์พูลด้วยลูกฟรีคิก ในนัดที่ ลิเวอร์พูล เอาชนะ ฮ็อฟเฟินไฮม์ จากเยอรมัน 2-1 ทำให้เขากลายเป็นผู้เล่นที่อายุน้อยที่สุดคนที่สามที่ทำประตูในการลงเล่นเกมส์ยุโรปนัดแรกของเขากับลิเวอร์พูล ต่อจาก ไมเคิล โอเวน และ เดวิด แฟร์ไคลฟ์ ต่อมา ในวันที่ 17 ตุลาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E อาร์โนลด์ทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ มารีบอร์ จากสโลวีเนีย 7-0 ทำให้ ลิเวอร์พูลสร้างสถิติใหม่ด้วยการเป็นทีมจากอังกฤษที่เอาชนะนอกบ้านในเกมยุโรปด้วยสกอร์ที่มากที่สุด ต่อมา ในวันที่ 26 ธันวาคม ค.ศ. 2017 อาร์โนลด์ทำประตูแรกในพรีเมียร์ลีก ฤดูกาล 2017–18 ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 5-0 ต่อมา ในวันที่ 10 พฤษภาคม ค.ศ. 2018 อาร์โนลด์คว้ารางวัลดาวรุ่งยอดเยี่ยมแห่งปีเป็นปีที่ 2 ในงานประกาศรางวัล Players' Awards 2018
ฤดูกาล 2018-19.
ในวันที่ 24 พฤศจิกายน ค.ศ. 2018 อาร์โนลด์ทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ วอตฟอร์ด ที่วิคาริจโรด 3-0 ต่อมา ในวันที่ 19 มกราคม ค.ศ. 2019 อาร์โนลด์ตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2024
ในวันที่ 27 กุมภาพันธ์ ค.ศ. 2019 อาร์โนลด์ทำสถิติเป็นนักเตะอายุน้อยที่สุดในพรีเมียร์ลีกที่ทำแฮตทริคแอสซิสต์ ด้วยวัย 20 ปี 143 วัน โดย อาร์โนลด์จ่ายให้ ซาดีโย มาเน (2 ประตู) และเฟอร์จิล ฟัน ไดก์ (1 ประตู) ทำประตูในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 5-0 ต่อมา อาร์โนลด์ยังได้ติดทีมยอดเยี่ยมของพีเอฟเอ ร่วมกับ ซาดีโย มาเน, แอนดรูว์ รอเบิร์ตสัน และ เฟอร์จิล ฟัน ไดก์ 3 นักเตะของลิเวอร์พูล อีกด้วย ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ฤดูกาล 2019-20.
ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 22 กันยายน ค.ศ. 2019 อาร์โนลด์ทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เอาชนะ เชลซี ที่สแตมฟอร์ดบริดจ์ 2-1 ต่อมา ในวันที่ 2 พฤศจิกายน ค.ศ. 2019 อาร์โนลด์ลงสนามให้กับลิเวอร์พูลนัดที่ 100 นัดที่ ลิเวอร์พูล เอาชนะ แอสตันวิลลา ที่วิลลาพาร์ก 2-1 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ
ในวันที่ 26 ธันวาคม ค.ศ. 2019 อาร์โนลด์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เลสเตอร์ซิตี ที่คิงเพาเวอร์สเตเดียม 4-0 ด้วยผลงานยอดเยี่ยมทำให้ อาร์โนลด์ได้รางวัลผู้เล่นยอดเยื่ยมประจำเดือนธันวาคมของพรีเมียร์ลีก
ในวันที่ 24 มิถุนายน ค.ศ. 2020 อาร์โนลด์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 4-0 ต่อมา ในวันที่ 22 กรกฎาคม ค.ศ. 2020 อาร์โนลด์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 5-3 และฉลองแชมป์พรีเมียร์ลีก ฤดูกาล 2019–20 ที่แอนฟีลด์ส่งท้าย จบฤดูกาล อาร์โนลด์คว้ารางวัลนักฟุตบอลดาวรุ่งยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2019-20 รวมทั้ง อาร์โนลด์ยังได้ติดทีมยอดเยี่ยมของพีเอฟเอ ร่วมกับ เฟอร์จิล ฟัน ไดก์, แอนดรูว์ รอเบิร์ตสัน, ซาดีโย มาเน และ จอร์แดน เฮนเดอร์สัน 4 นักเตะของลิเวอร์พูล อีกด้วย
ฤดูกาล 2020-21.
ในวันที่ 28 มกราคม ค.ศ. 2021 อาร์โนลด์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ ทอตนัมฮอตสเปอร์ ที่สนามกีฬาทอตนัมฮอตสเปอร์ 3-1 ต่อมา ในวันที่ 10 เมษายน ค.ศ. 2021 อาร์โนลด์ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 2-1
ทีมชาติอังกฤษ.
ทีมชุดใหญ่.
ในวันที่ 7 มิถุนายน ค.ศ. 2018 อาร์โนลด์ลงเล่นให้ทีมชาติอังกฤษชุดใหญ่เป็นนัดแรก ในอุ่นเครื่องกระชับมิตร นัดที่ อังกฤษ เอาชนะ คอสตาริกา 2-0 ต่อมา ทีมชาติอังกฤษเรียกตัวอาร์โนลด์ติดรายชื่อ 23 คน ชุดลุยศึกฟุตบอลโลก 2018 ที่รัสเซีย โดย อังกฤษ ได้อยู่กลุ่มจี ร่วมกับ เบลเยียม, ปานามา และ ตูนิเซีย ในวันที่ 28 มิถุนายน ค.ศ. 2018 อาร์โนลด์ลงสนามเป็นตัวจริงในฟุตบอลโลก นัดแรก ในนัดที่ อังกฤษ พ่ายแพ้ เบลเยียม 0-1 สุดท้าย อังกฤษ ผ่านเข้ารอบ 16 ทีมสุดท้าย คว้าอันดับ 2 ของกลุ่มจี ชนะ 2 แพ้ 1
ในวันที่ 15 พฤศจิกายน ค.ศ. 2018 อาร์โนลด์ทำประตูแรกในนามทีมชาติ นัดที่ อังกฤษ เปิดสนามกีฬาเวมบลีย์เอาชนะ สหรัฐ 3-0
 "ณ วันที่ 15 พฤษภาคม ค.ศ. 2023"
 "ณ วันที่ 29 พฤศจิกายน ค.ศ. 2022"
 "ณ วันที่ 29 พฤศจิกายน ค.ศ. 2022"
เกียรติประวัติ.
สโมสร.
ลิเวอร์พูล